ພວກເຈາະຂໍ້ມູນຈີນ ພະຍາຍາມ ໂຈມຕີ ສູນກາງຂໍ້ມູນ ພະນັກງານ ລັດຖະບານກາງ ສຫລ (ວີດີໂອ)
ລາຍ​ງານ​ໜັງ​ສື​ພິມ ສ​ຫລ ​ແຈ້ງວ່າ ພວກ​ລັກລອບ ​ເຈາະຂໍ້​ມູນ​​ຄອມ​ພີ​ວ​ເຕີ​ຈີນ ​ໄດ້​ພະຍາຍາມ ​ເຂົ້າ​ໄປເຈາະເອົາ ປະຫວັດຂໍ້ມູນ ຂອງ​ພວກ​ພະນັກງານ ​ລັດຖະບານ​ກາງ ​ຫຼາຍ​ໝື່ນ​ຄົນ.
ລາຍງານສະບັບນຶ່ງ ໃນໜັງສືພິມ New York Times ໃນວັນ ພະຫັດມື້ນີ້ ກ່າວວ່າ ໜັງສືພິມດັ່ງກ່າວ ໄດ້ຮຽນຮູ້ຈາກບັນດາ ເຈົ້າໜ້າທີ່ລັດຖະບານສະຫະລັດວ່າ ພວກລັກລອບເຈາະຂໍ້ມູນ ຄອມພີວເຕີຈີນ ໄດ້ພະຍາຍາມເຂົ້າໄປເຈາະເອົາປະຫວັດຂໍ້ມູນ ເຈົ້າໜ້າທີ່ຂອງພວກພະນັກງານລັດ ຖະບານກາງຫຼາຍໝື່ນຄົນ ທີ່ໄດ້ຍື່ນຄຳຮ້ອງສຳລັບການຜ່ານການກວດສອບທາງດ້ານ ຄວາມລັບລະດັບສູງສຸດນັ້ນ ລາຍງານສະບັບດັ່ງກ່າວເວົ້າຕື່ມວ່າ ພວກລັກລອບເຈາະຂໍ້ມູນ ສາມາດເຂົ້າຫາຖານເກັບຂ່າວຂໍ້ມູນບາງແຫ່ງໃນເດືອນມີນາຜ່ານ ມາ ຂອງຫ້ອງ ການຄຸ້ມຄອງເຈົ້າໜ້າທີ່ລັດຖະບານ ຫຼື OPM ທີ່ເປັນອົງການທີ່ກຳກັບດູແລເບິ່ງແຮງງານຂອງລັດຖະບານກາງສະຫະລັດນັ້ນ ບັນດາເຈົ້າໜ້າທີ່ ທີ່ບໍ່ບອກຊື່ໃຫ້ຊາບ ກ່າວວ່າ ບັນດາເຈົ້າໜ້າທີ່ ໄດ້ຍັບຍັ້ງການຂົ່ມຂູ່ ແລະກີດກັນພວກລັກລອບເຈາະຂໍ້ມູນຄອມພີວເຕີດັ່ງ ກ່າວ ໃນຕາໜ່າງຄອມພີວເຕີ ຂອງຫ້ອງການ OPM ໜັງສືພິມ Times ເວົ້າວ່າ ຍັງບໍ່ທັນເປັນທີ່ຈະແຈ້ງເທື່ອວ່າ ພວກລັກລອບເຈາະຂໍ້ມູນ ຄອມພີວເຕີຈຸນີ້ ສາມາດເຈາະເຂົ້າໄປໄດ້ເລິກປານ ໃດໃນລະບົບຂອງອົງການ OPM  ບ່ອນທີ່ລາຍຊື່ຂອງພວກຍື່ນຄຳຮ້ອງຂໍການກວດສອບ ດ້ານຄວາມປອດໄພ ເກັບກຳຂໍ້ມູນສ່ວນຕົວໄວ້ ເຊັ່ນການຕິດຕໍ່ພົວພັນໃນຕ່າງປະເທດ ແລະການໃຊ້ຢາເສບຕິດໃນ ອະດີດຜ່ານມານັ້ນ ເຈົ້າໜ້າທີ່ທ່ານນຶ່ງໃນກະຊວງຮັກສາຄວາມປອດໄພພາຍໃນຂອງສະຫະລັດ ຢືນຢັນວ່າ ການໂຈມຕີດັ່ງກ່າວໄດ້ເກີດຂຶ້ນແທ້ ແຕ່ກ່າວວ່າ ທາງອົງການ OPM ຫຼື ກະຊວງຮັກສາຄວາມປອດໄພພາຍໃນ